Irma Joubert se tiende boek – EU Management Consultancy – Andre Beukes
Doing business in the EU	Irma Joubert se tiende boek	September 26, 2015	By Andre Beukes LLM
Inligting deur Izak de Vries.
Immer Wes is ’n groot roman wat handel oor die twee Wêreldoorloë en uiteindelik via Suid-Afrika in Namibië (toentertyd Duitswes en Suidwes) eindig. Dit is haar se tiende boek.
Ses van haar boeke doen uitstekend in Nederlands.
Joubert het ongekende welslae in die buiteland behaal met van haar boeke wat reeds in Nederlands vertaal is. Dit sluit Ver wink die Suiderkruis, Tussen stasies, Tolbos, Anderkant Pontenilo, Pérsomi en Kronkelpad in. Altesaam 85 000 eksemplare van die ses titels het reeds verkoop.
Ook die Amerikaners is opgewonde oor die stukkie Suid-Afrikaanse goud wat hulle raakgeboor het. HarperCollins was nog nie eens klaar met die vertaling van Tussen stasies nie, toe vra hulle nog van haar boeke aan. Tussen stasies heet in Engels The girl from the Train en sal later binnekort beskikbaar wees. Die boek is in die VSA gekies deur die Target Book Klub en dit beteken dat die eerste oplaag ’n minimum van 40 000 sal wees.
Tussen stasies is al in Duits vertaal en is ook daar ’n reuse-sukses. Dit is reeds in ’n vierde druk, al is Das Mädchen aus dem Zug eers in 2014 uitgereik. Die vertalers werk nou daaraan om ook Ver wink die Suiderkruis op Duitse winkelrakke te kry.